Cuneiform Tablet Nesr. C18
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šùr-na-da ù i-dí-sú-in qí-bi-ma um-ma ì-lí-a-lúm-ma i-na pá-ni-tim-ma lá-ma lu-qú-ut-kà tù-šé-bi₄-lá-ni áš-pu-ra-kum lu-qú-tám mì-ma a-na ṣé-ri-a lá tù-šé-ba-lam a-ta ra-du-ú-ma tù-ra-dá-am-ma ra-mì-ni ù-lá ú-za-kà-am ki-ma lu-qú-ut-kà e-ru-ba-ni URUDU ša KÙ.BABBAR 10 ma-na ù 15 ma-na a-na a-šùr-ta-ak-lá-ku áš-ḫu-uṭ-ma a-na šu-mì lu-qú-tí-kà ak-lá ù URUDU 20 GÚ ù e-li-iš e-pá-ša-ku-um ú-lá wa-ar-ki URUDU e-ru-ub-ma KÙ.BABBAR 1 ma-na ú-šé-li ù <gap> <big_gap> <gap> ma-na i-na ba-áb-tí-a tal-qé-ma e-ni-a ta-áp-té a-šu-mì ša-ar-ma-ma ù tap-pá-e-šu i-na pá-ni-tim ta-ša-pá-ra-am DUMU-šu me-et lá ni-il₅-e-ma lá ni-li-ik-šum i-na wa-ar-ki-tim ta-ša-pá-ra-am sí-kà-tum la na-ṭù-ma pá-am a-na ba-áb-tí-kà ú-lá nu-ma-lá ni-kà-sú ša ILLAT-at a-bu-um-DINGIR la ša-sí-ú tù-ra-a áš-al-ma um-ma šu-ut-ma 12 GÍN KÙ.BABBAR a-na i-dí-sú-in a-pu-ul a-dí ší-ni-šu áš-pu-ra-ku-nu-tí a-na ITU.3.KAM ki-ma i-ta-pu-lu-ni ší-im TÚG.ḪI.A lá-qé-ú a-bu-um-DINGIR li-pu-lá-ku-nu-tí šu-ma lá iš-qú-ul ṣí-ib-tám ú-ṣa-ba-am mì-šu-um ma-lá ṭup-pì-šu lá iš-qú-ul ma-a 12 GÍN i-dí-sú-in KI tù-ra-a i-lá-qé 5 GÚ URUDU-a-kà ša-lim-be-lí a-na bu-ru-uš₁₀-ḫa-dim ú-šé-ri-ib